Saicourt

Saicourt estis ĝis la 31-a de decembro 2009 komunumo de la distrikto Moutier kaj ekde la 1-a de januaro 2010 komunumo de la administra distrikto Berna Ĵuraso en Kantono Berno, Svislando. Ĝi havis 586 loĝantojn je la 31-a de decembro 2009.

 Geografio 
Saicourt situas en la sudo de Berna Ĵuraso ĉe la bordo de la rivero Trame, alfluanto de Birs.
Al la komunumo apartenas krom la ĉefvilaĝo Saicourt mem la vilaĝoj Bellelay, kie situas la fama Abatejo de Bellelay, Le Fuet, La Bottière kaj Montbautier.

 Najbaraj komunumoj 
La komunumo Saicourt limas en nordo al Lajoux (JU), en nordoriento al Châtelat, en oriento al Sornetan, en orientsudoriento al Saules, en sudoriento al Reconvilier, en sudsudokcidento al Tavannes, en sudokcidento al eksklavo de Mont-Tramelan, en okcidentsudokcidento al Tramelan, kaj en okcidento al Les Genevez (JU).

 Trafiko 
Tra la komunumo pasas la kantona ĉefvojo 1368 de Tavannes al Bassecourt. La komunumo estas konektita al la publika transportreto per la buslinio de Tavannes al Les Genevez.

 Historio 
La unua dokumenta mencio de Saicourt datiĝas el la jaro 1262 kiel Zacurt.Fonto: Pierre-André Wyss: Saicourt en Historia Leksikono de Svislando (2010-09-17) Dum mezepoko la interezojn en Saicourt enkasigis la Abatejo de Bellelay. Jam en mezepoko en Bellelay oni komencis produkti la famkonatan fromaĝon Tête de Moine. Saicourt apartenis kiel la tuta regiono dum mezepoko al la Princepiskopejo Bazelo, kiu en la jaro 1793 estis aneksita de Francio. Saicourt unue apartenis al la departemento Mont-Terrible, kiu en la jaro 1798 estis integrita al la departemento Haut-Rhin. En la jaro 1798 la ĝis tiam memstara komunumo Bellelay estis integrita al Saicourt. En la jaro 1815 Saicourt per la Viena Kongreso estis atribuita al la svisa Kantono Berno.

 Bildaro 

 Referencoj 

 Eksteraj ligiloj 

 Oficiala retejo de la komunumo Saicourt
 Saicourt en la Historia Leksikono de Svislando